Aluŝta municipo

Aluŝta municipo (, , ) estas unu el la administraj partoj de Aŭtonoma Respubliko Krimeo, la teritorio, regata de la Aluŝta urba konsilantaro (foje oni uzas ankaŭ la nomon "Granda Aluŝto"). La regiono situas sur la Suda Bordo de Krimeo kaj estas fama kurac- kaj ripoz-regiono. Okcidente ĝi limas la Jaltan municipon, nord-okcidente - la Baĥĉisarajan distrikton, norde - la Simferopolan distrikton, nord-oriente - la Belogorskan distrikton, oriente - la Sudakan municipon; la suda parto estas lavata de la Nigra Maro. La administra centro de la regiono estas la urbo Aluŝto.

 Konsisto de la regiono 
En la regiono estas 1 urbo (Aluŝto) kaj 6 komunumoj, kiuj sume enhavas 1 urbotipan loĝlokon (Parteniton) - kaj 24 vilaĝ(et)ojn.

Sube estas prezentita la listo de la loĝ-lokoj de la regiono (estas esperantigitaj nur la nomoj de tiuj loĝlokoj, kiuj estas centroj de la komunumoj, la nomoj de la ceteraj loĝlokoj estas simple transskribitaj). Parenteze estas menciitaj la historiaj krime-tataraj nomoj, kiuj estis ŝanĝitaj en la jaroj 1945-49, sed sporade estas uzataj ankaŭ nun.

300px

 1 - Aluŝto
 2 - Izobilna komunumo
 Izobilno (Izobilnoje, krime-tatare Körbekül)
 Verĥnjaja Kutuzovka (Yuqarı Şuma)
 Niĵnjaja Kutuzovka (Aşağı Şuma)
 Rozovij
 3 - Luĉista komunumo
 Luĉisto (Luĉistoje, krime-tatare Demirci)
 Lavanda
 Semidvorje (Yedi Ev)
 4 - Malomajaka komunumo
 Malomajako (Malij Majak, krime-tatare Büyük Lambat)
 Vinogradnij (Kastel)
 Zaprudnoje (Degirmenköy)
 Kiparisnoje (Küçük Lambat)
 Lavrovoje (Kürkület)
 Lazurnoje (Kastel)
 Niĵneje Zaprudnoje
 Puŝkino (Küçükköy)
 Utjos (Qarasan)
 5 - Maloreĉenska komunumo
 Maloreĉensko (Maloreĉenskoje, krime-tatare Küçük Özen)
 Generalskoje (Ulu Özen)
 Ribaĉje (Tuvaq)
 Solneĉnogorskoje (Quru Özen)
 6 - Partenita komunumo
 Partenito
 Bondarenkovo (Qarabağ)
 Ĉajka (Kastel)
 7 - Privetna komunumo
 Privetno (Privetnoje, krime-tatare Üsküt)
 Zelenogorje (Arpat)

 Ekonomio 
La ĉefaj branĉoj de la ekonomio de la regiono estas kurac- kaj ripoz-industrio kaj ankaŭ la agrikulturo (tabak- kaj vinber-kultivado, vinfarado).

 Transporto 
La plej proksima flughaveno estas en Simferopolo. Fervojaj linioj mankas, la plej proksima fervoja stacio troviĝas en Simferopolo. Tra la regiono pasas la internacie grava aŭtovojo М 18 (Ĥarkovo-Simferopolo-Aluŝto-Jalto). La loĝlokoj de la regiono estas interligitaj per busa trafiko. Aluŝto estas ligita al Jalto kaj Simferopolo ankaŭ per la interurba trolebusa linio.

Kategorio:Aluŝta municipo